section_heading: Drugi svjetski rat
paragraph_text: Nakon izbijanja Drugoga svjetskog rata, okupacijom Jugoslavije i podjelom Slovenije, pristupa već 1941. narodnooslobodilačkom pokretu. U ratu se bavio obavještajnom djelatnošću, da bi kasnije, 1944., postao djelatnik novoformirane Ozne. Kraj Drugoga svjetskog rata i završne operacije za oslobođenje Jugoslavije, u svibnju 1945., dočekao je na dužnosti načelnika Ozne za mariborsko područje. U svojoj iskazu za medije, Zdenko Zavadlav, bivši djelatnik Ozne, navodi kako mu je upravo, njemu tada nadređeni, Vlado Majhen izdao nalog da se izvršavaju ubojstva ratnih zarobljenika, te u svom iskazu, Zavadlav spominje grupu zarobljenih njemačkih vojnika, među kojima je bila jedna djevojka, te su svi bili odvedeni i strijeljani.